
Διπλότυπο Δ.Ο.Υ. (Α/Α 15042/12-12-2012)




ΑΝΑΚΟΙΝΩΣΗ
Καταχώρισης στο Γενικό Εμπορικό Μητρώο (Γ.Ε.ΜΗ.) τροποποίησης του καταστατικού της Εταιρείας Περιορισμένης Ευθύνης με την επωνυμία «ΤΕΧΝΙΚΑΡΤ ΚΑΤΑΣΚΕΥΑΣΤΙΚΗ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», διακριτικό τίτλο «ΤΕΧΝΙΚΑΡΤ Μ.Ε.Π.Ε.» και αριθμό ΓΕΜΗ 008583201000
                                                                      Ο ΠΡΟΕΔΡΟΣ
ΤΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 14-12-2012 καταχωρήθηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρησης 27725, η υπ’ αριθ. 10582/10-12-2012 πράξη του Συμβολαιογράφου Αθηνών ΜΙΧΑΗΛ ΠΑΝΑΓΙΩΤΟΥ ΓΡΑΜΜΑΤΙΚΑΚΗ  περί τροποποίησης και κωδικοποίησης του καταστατικού της εταιρείας περιορισμένης ευθύνης με επωνυμία «ΤΕΧΝΙΚΑΡΤ ΚΑΤΑΣΚΕΥΑΣΤΙΚΗ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», διακριτικό τίτλο «ΤΕΧΝΙΚΑΡΤ Μ.Ε.Π.Ε» (η σύσταση της είχε καταχωρισθεί στο πρωτοδικείο Αθηνών στις 23-12-2008 με αύξοντα αριθμό γενικό 20665/2008 και ειδικό 5911 και σε περίληψη στο ΦΕΚ 14096/2008) έλαβε αριθμό ΓΕΜΗ την 3/10/2012 με αριθμό ΓΕΜΗ 008583201000, σύμφωνα με την οποία, η μοναδική εταίρος κυπριακή εταιρεία με την επωνυμία  PRIVELE LIMITED , νομίμως εκπροσωπούμενη κατόπιν της από 7/12/2012 Αυτόκλητης Έκτακτης Γενικής Συνέλευσης αποφάσισε:   

Α) Την τροποποίηση του άρθρου 2° του καταστατικού αυτής, που αφορά την έδρα της εταιρείας το οποίο διαμορφώνεται ως εξής :

« Άρθρο 2.

Έδρα

Έδρα της εταιρείας ορίζεται ο Δήμος Αγίας Παρασκευής Αττικής, επί της διασταυρώσεως των οδών Ευεργέτου Γιαβάση αρ. 17 και Ηρώων Πολυτεχνείου αρ. 1 Η Εταιρεία δύναται να ιδρύει υποκαταστήματα, πρακτορεία, αντιπροσωπείες ή άλλα γραφεία σε οποιαδήποτε πόλη της Ελλάδας και στο εξωτερικό, με απόφαση του Διαχειριστή ή με απόφαση της Γενικής Συνέλευσης των εταίρων, σύμφωνα με το άρθρο 13 του Ν.3190/55, όπως εκάστοτε ισχύει. Η ίδρυση υποκαταστήματος της εταιρείας στην περιφέρεια άλλου Πρωτοδικείου εκτός της έδρας της, υποβάλλεται στις διατυπώσεις και στη δημοσιότητα που εκάστοτε ορίζει ο Νόμος,
Β) Την τροποποίηση του άρθρου 3° του καταστατικού αυτής, που αφορά το σκοπό της εταιρείας το οποίο διαμορφώνεται ως εξής:
«Άρθρο 3.
Σκοπός
1. Σκοπός της εταιρείας είναι: α) Η ανέγερση, κατασκευή, αποπεράτωση, ανακατασκευή, μετασκευή, μετατροπή, αναπαλαίωση και συντήρηση οικοδομών, κτιρίων, καταστημάτων, γραφείων ή επαγγελματικών χώρων εν γένει, κατοικιών ή και οποιωνδήποτε άλλων ακινήτων, γενικών ή ειδικών σκοπών, επί οικοπέδων που ανήκουν στην εταιρεία ή και σε τρίτους και γενικά η διεξαγωγή πάσης φύσεως εργασιών ή επιχειρήσεων οικοδομών ή κατασκευών ή κατεδάφισης αυτών, καθώς και η τροποποίηση, βελτίωση και ανάπτυξη των ακινήτων, οικοδομών ή και οποιασδήποτε άλλης περιουσίας της εταιρείας ή τρίτων,
β) Η αγορά, πώληση, απ' ευθείας ή/και με το σύστημα της αντιπαροχής, μίσθωση, υπομίσθωση, εκμίσθωση, οργάνωση, διαχείριση και εν γένει εκμετάλλευση και προώθηση ακινήτων παντός είδους που ανήκουν στην εταιρεία ή και σε τρίτους, η παροχή συμβουλών επί τεχνικών θεμάτων και γενικά επί των ως άνω αντικειμένων και η άσκηση κτηματικών εργασιών, 
γ) Η δημιουργία και εν γένει εκμετάλλευση ιδιόκτητων ή μη υπαίθριων ή/και στεγασμένων χώρων στάθμευσης αυτοκινήτων, ενδεικτικά αναφερομένων ως πράξεων εκμετάλλευσης αυτών της απόκτησης ή/και διατήρησης κυριότητας, τής εκμίσθωσης ή μίσθωσης των εν λόγω χώρων, της λειτουργίας επιχείρησης υπαίθριων ή/και στεγασμένων χώρων στάθμευσης αυτοκινήτων, 
δ) Η σύνταξη και εκπόνηση μελετών και σχεδίων απαραιτήτων για την κατασκευή κτιρίων και άλλων εγκαταστάσεων, η σύνταξη και εκπόνηση μελετών για την πολεοδομική ανάπτυξη περιοχών ή/και την αξιοποίηση τους, η σύνταξη και εκπόνηση μελετών κάί:σχεδίων απαραιτήτων για την παρακολούθηση της κατασκευής των ανωτέρω υπό (α) έως και (γ) έργων και της εκμεταλλεύσεως τους, καθώς και ο συντονισμός, παρακολούθηση και εκτέλεση του έργου ή/και των καθηκόντων μηχανικών (engineer), 
ε) Μεσολάβηση για αγορά και μίσθωση ακινήτων (μεσιτεία).
στ) Διαφημιστικές και δημιουργικές εφαρμογές,
ζ) Η ίδρυση λειτουργία και εκμετάλλευση επιχειρήσεων αναψυκτηρίων, εστιατορίων, ψητοπωλείων, οβελιστηρίων, ζαχαροπλαστείων, σνακ μπαρ, πιτσαρίας, μπυραρίας, καφετεριών, μπαρ και εν γένει καταστημάτων υγειονομικού ενδιαφέροντος και χώρων ψυχαγωγίας, καθώς και η παροχή υπηρεσιών και εμπορία προϊόντων σχετικών με την άσκηση των ανωτέρω επιχειρήσεων και δραστηριοτήτων, 
η)Η εισαγωγή, παρασκευή, εμπορία και πώληση (εγχωρίων και εισαγομένων) τροφίμων, ποτών, παρασκευασμάτων, πρώτων (και βοηθητικών) υλών, υλικών συσκευασίας φαγητού και υλικών εξοπλισμού καταστημάτων, για τις ανωτέρω επιχειρηματικές δραστηριότητες, 
θ) Η τροφοδοσία κοινωνικών εκδηλώσεων με τα περιγραφόμενα εδώ προϊόντα και εμπορεύματα (catering).
ι) Η ίδρυση και η λειτουργία εργαστηρίων με αντικείμενο την παρασκευή και πώληση των ανωτέρω ειδών και προϊόντων,
ια) Η απόκτηση από ή/και παραχώρηση προς επιχειρήσεις παντός είδους αδειών χρήσης και εκμετάλλευσης επί δικαιωμάτων βιομηχανικής ή πνευματικής ιδιοκτησίας, που αφορούν εμπορικά σήματα, σύμβολα ή τεχνογνωσία, σχετιζόμενη με μέθοδο πώλησης, παραγωγής ή διανομής προϊόντων και εμπορευμάτων, κυρίως για επιχειρήσεις που λειτουργούν ως αναψυκτήρια, εστιατόρια, ψητοπωλεία, οβελιστήρια, ζαχαροπλαστεία, σνακ μπαρ, πιτσαρίες, μπυραρίες, καφετέριες, μπαρ και συναφείς δραστηριότητες, 
ιβ) Η εγκατάσταση και λειτουργία δια της ως άνω μεθόδου δικτύου διανομής (ημιέτοιμων ή ολοκληρωμένων) προϊόντων και εμπορευμάτων, 
ιγ)Η ανάληψη αντιπροσωπεύσεως (εμπορικών και βιομηχανικών οίκων) εσωτερικού και εξωτερικού με όμοιους ή παρεμφερείς σκοπούς.
ιδ) Η συνεργασία με οποιοδήποτε φυσικό ή νομικό πρόσωπο και με οιονδήποτε τρόπο, συνάπτοντας οποιασδήποτε μορφής εμπορικές συμφωνίες δικαιόχρησης (franchising), 
ιε) Η διεξαγωγή οποιωνδήποτε άλλων δραστηριοτήτων, ιδίων ή παρεμφερών προς τους ανωτέρω σκοπούς. 
2. Για την επιδίωξη και εκπλήρωση των ανωτέρω υπό (α) έως και (ζ) εταιρικών σκοπών η εταιρεία δύναται να συνάπτει κάθε είδους συμβάσεις ή/και να αναλαμβάνει κάθε είδους υποχρεώσεις ή/και να διεξάγει οποιαδήποτε εργασία την οποία θεωρεί ενδεδειγμένη ή συμπληρωματική προς τους παραπάνω σκοπούς ή/και γενικά να διενεργεί οποιαδήποτε πράξη που συνέχεται με την επίτευξη των παραπάνω εταιρικών σκοπών ή που θεωρείται άμεσα ή έστω και έμμεσα αναγκαία, κατάλληλη ή ενδεδειγμένη για την εκπλήρωση τους, όπως ιδίως: α) (ί) να συνιστά νέες εταιρείες, οποιασδήποτε μορφής και οποιουδήποτε σκοπού στην ημεδαπή ή στην αλλοδαπή, (ϋ) να συμμετέχει σε οποιαδήποτε επιχείρηση στην Ελλάδα ή στο εξωτερικό οποιουδήποτε εταιρικού τύπου και σκοπού, με οποιαδήποτε ιδιότητα, (iii) να συνεργάζεται με οποιοδήποτε τρόπο με φυσικά ή νομικά πρόσωπα οποιουδήποτε εταιρικού τύπου και σκοπού, ημεδαπά ή αλλοδαπά, και (ΐν) να αντιπροσωπεύει οποιαδήποτε επιχείρηση με όμοιους ή παρεμφερείς σκοπούς, στην Ελλάδα ή στο εξωτερικό, β) Να δανείζει, δανείζεται και να εξευρίσκει
κεφάλαια και γενικά να συνάπτει πάσης φύσεως πιστωτικές και χρηματοοικονομικές συμβάσεις, συμπεριλαμβανομένων συμβάσεων χρηματοδοτικής μίσθωσης ή πώλησης και εκμίσθωσης (sale and lease-back), στην Ελλάδα ή στό εξωτερικό με φυσικά ή κάθε είδους νομικά πρόσωπα, ημεδαπά ή αλλοδαπά, συμπεριλαμβανομένων ενδεικτικά θυγατρικών της εταιρείας και πιστωτικών ή χρηματοδοτικών ιδρυμάτων, καθώς και να εκδίδει ή αποδέχεται κάθε είδους, αξιόγραφα, υποσχετικούς
ή και άλλους τίτλους ή έγγραφα που ενσωματώνουν οφειλή χρέους (χρεόγραφα), γ) Να παρέχει εγγυήσεις, για ίδια οφειλή ή οφειλές τρίτων, υπέρ ^οιουδήποτε; φυσικού ή κάθε είδους νομικού προσώπου ιδιωτικού ή δημοσίου δικαίου, ημεδαπού ή αλλοδαπού, συμπεριλαμβανομένων του Ελληνικού Δημοσίου, θυγατρικών ή μη εταιρειών και γ
ή κοινοπραξιών στις οποίες
      συμμετέχει η εταιρεία ή με τις οποίες συνεργάζεται με οποιοδήποτε τρόπο, δυνάμενη να παρέχει στα πρόσωπα αυτά και πάσης φύσεως και είδους ασφάλειες, ενοχικές ή εμπράγματες, δ) Να αγοράζει ή/και μισθώνει, με σύναψη ή μη χρηματοδοτικής μίσθωσης, χρησιδανείζεται, ή και εν γένει αποκτά, τα απαραίτητα μηχανήματα και εξοπλισμό και τα αναγκαία υλικά, καθώς και, να διενεργεί μεταφορές με οποιαδήποτε μεταφορικά μέσα των ως άνω μηχανημάτων, υλικών και λοιπού εξοπλισμού για την εκπλήρωση των παραπάνω εταιρικών σκοπών, ε) Να αναπτύσσει και εμπορεύεται εμπορικά σήματα, άδειες, τεχνογνωσία (know-how) και άλλα δικαιώματα πνευματικής, εμπορικής και βιομηχανικής ιδιοκτησίας. 3. Με απόφαση της συνέλευσης των εταίρων, είναι δυνατόν ο σκοπός της εταιρείας να διευρυνθεί και σε άλλες εμπορικές δραστηριότητες.» 
     και Γ) Την κωδικοποίηση του καταστατικού σε ενιαίο κείμενο.
                                                                        Με εντολή Προέδρου ΕΒΕΑ
                   Η ΠΡΟΪΣΤΑΜΕΝΗ 

ΤΗΣ ΔΙΕΥΘΥΝΣΗΣ ΜΗΤΡΩΩΝ & ΑΥΠΣ 
                                Α/Α
Ο ΠΡΟΪΣΤΑΜΕΝΟΣ ΤΟΥ ΤΜΗΜΑΤΟΣ ΜΗΤΡΩΟΥ
          ΠΑΝΑΓΙΩΤΗΣ ΓΕΩΡΓΑΝΤΑΚΗΣ 
Kοινοποίηση: 

«ΤΕΧΝΙΚΑΡΤ Μ.Ε.Π.Ε»
Ευεργέτου Γιαβάση 17 και Ηρώων Πολυτεχνείου 1, Αγία Παρασκευή   

